پروبلم اوندادیر کی، کرئمل صاحبی اردوغانی و آوروپا تهلوکسیزلیک و امکداشلیق تشکیلاتینین باش کاتیبینی ائشیدهجکمی؟ ائشیتمهسه بئله، بؤلگهده ایشه دوشن بؤیوک لاییحهلر، بوندان علاوه ارمنیستان پرزیدنتی سرژ سرکیسیانین «گذشته حاضر اولمالیییق» ایفادهسی موناقیشهنین حل اولوناجاغینا دایر معین اومیدلر یارادیب.
آخار. آذ خبر وئریر کی، سؤزلری پولیتولوگ ائلخان شاهینوغلو قئید ائدیب. اونون سؤزلرینه گؤره، آتت-این باش کاتیبی توماس قرمینگئر روسییا خاریجی ایشلر ناظری سرگئی لاوروولا بو گون موسکوادا کئچیریلن گؤروشده داغلیق قاراباغ موناقیشهلرینین حلی اوچون روسییا ایله ایشلهمک لازیم اولدوغونو دئییب:
«دیگر طرفدن، تورکییه پرزیدنتی رجب طایییب اردوغان یاخین گونلرده روسییالی همکاری ولادیمیر پوتینله گؤروشرک، اونونلا اساساً داغلیق قاراباغ موناقیشهسینین حلینی موذاکیره ائدجیینی ده دئمیشدی. «پوتین ایستهسه، موناقیشه قیسا مدتده حل اولونار» ایفادهسینین مؤلفی اولان اردوغان اصلینده بؤیوک سیرر آچماییب. آنجاق اومیدلرین دوغرولماسی اوچون پوتینین سرکیسیانا قوشونلارینی داغلیق قاراباغ اطرافینداکی رایونلاردان چیخارتماسینی و رفرندوم مؤوضوعسونو سونرایا ساخلامالارینی دئمهلیدیر. بونون قارشیلیغیندا ایسه آذربایجان و تورکییهنین آوراسییا اقتصادی بیرلیینه قوشولماسینی و ارمنیستانین دا رگیونال لاییحهلرده ایشتیراکینین تعمین ائدیلمهسی مسئلهسینی گوندهمه گتیره بیلر. آنجاق مسئله بوراسیندادیر کی، پوتین بونو دئیهجکمی؟ اوپتیمیست دئییلم».
azb_Arab azb_Arab azb_Arab